**8-րդ կրթական հարթակ**

**23-րդ շաբաթ**

**Նախորդ դասի գիտելիքների ստուգում։**

**Դասասկզբյան հարց ու պատասխան աշակերտների հետ**

* Դասըսկսելդպրոցիուխտով։ Անհրաժեշտության դեպքում ուխտի տեքստը նորից մեկնաբանել։
* **Գրականություն -** «Անկեղծ ասած՝ այս ամենից ես հոգնել եմ» Պարույր Սևակ
	+ Ինչի՞ մասին է բանաստեղծությունները։
	+ Ի՞նչ ես նկատում միանգամից այս բանաստեղծությունը կարդալիս։
	+ Բանաստեղծությունը հայրենիքի նկատմամբ կարոտի մասին է։
	+ Հնարավոր պատասխան՝ առաջին հայացքից նկատվում է հեղինակի կողմից վերացակն արտահայտությունների օգտագործումը։
* **Բառագիտություն**
	+ Վերհիշել հետևյալ բառերի և արտահայտությունների բացատրությունները․
		- միտքս ընկավ – հիշեցի
		- ձեռք պարզել – օգնել
		- հույս տալ – հուսադրել
		- ի տրիտուր – որպես վարձատրություն
		- անկեղծ ասած – շիտակ, ճիշտ ասած
		- բնավ – բոլորովին, ամենևին
		- տքնել – անդադար աշխատել
* Վերհիշել հետևյալ բառերի հոմանիշները․
	+ - զուր – իզուր, անիմաստ
		- հրաշք – անհավանական
		- ցածր – կարճ, ներքև
		- մուրազ – իղձ, նպատակ
		- շեղել - թեքել
* Վերհիշել հետևյալ բառերի հականիշները․
	+ -
		- սիրել – ատել
		- արժանի – անարժան
		- ստանալ – տալ, ուղարկել
		- շեղել - ուղղել

**Ուղղագրություն – Հ-ի ուղղագրությունը**

* + Որո՞նք են Հ բաղաձայի ուղղագրական կանոնները։
	+ Որո՞նք են գրության և արտասանության որոշ տարբերությունները։
* **Մշակույթ – Արագած**
	+ Որքա՞ն է Արագածի գագաթի բարձրությունը։
	+ Ի՞նչ հետաքրքիր փաստեր գիտես Արագածի մասին։
	+ Ի՞նչ ավանդազրույցներ գիտես Արագածի մասին։
	+ Ինչո՞վ է հայտնի այդ բաղնիքը։

**ՆՈՐ ԴԱՍ**

**Գրականություն - «ՄՈՐ ՁԵՌՔԵՐԸ» Պարույր Սևակ, «Մայրս» Հ․ Շիրազ**

**Բառագիտություն** – թեմատիկ բառերի բացատրություն, հոմանիշներ, հականիշներ

**Ուղղագրություն – Օժանդակ բայեր**

**Մշակույթ –** Հայ կինը։

**Գ****րականություն** – **«Մոր ձեռքերը»**

**ՄՈՐ ՁԵՌՔԵՐԸ**

Այս ձեռքերը՝ մո՜ր ձեռքերը,

Հինավուրց ու նո՜ր ձեռքերը...

Ինչե՜ր ասես, որ չեն արել այս ձեռքերը...

Պսակվելիս ո՜նց են պարել այս ձեռքերը՝

Ի՜նչ նազանքով, / Երազանքո՜վ:

Ինչե՜ր ասես, որ չեն արել այս ձեռքերը...

Լույսը մինչև լույս չեն մարել այս ձեռքերը,

Առաջնեկն է երբ որ ծնվել,

Նրա արդար կաթով սնվել:

Ինչե՜ր ասես, որ չեն արել այս ձեռքերը...

Զրկանք կրել, հոգս են տարել այս ձեռքերը

Ծով լռությա՜մբ,

Համբերությա՜մբ:

Ինչե՜ր ասես, որ չեն արել այս ձեռքերը...

Երկինք պարզված սյուն են դառել այս ձեռքերը,

Որ չփլվի իր տան սյունը՝

Որդին կռվից դառնա տունը:

Ինչե՜ր ասես, որ չեն արել այս ձեռքերը՝

Մինչև տատի ձեռք են դառել այս ձեռքերը,

Այս ձեռքերը՝ ուժը հատած,

Բայց թոռան հետ նոր ուժ գտած...

Քար են շրջել, սար են շարժել այս ձեռքերը...

Ինչե՜ր, ինչե՜ր, ինչե՜ր չարժեն այս ձեռքերը՝

Նո՜ւրբ ձեռքերը,

Սո՜ւրբ ձեռքերը:

...Եկեք այսօր մենք համբուրենք որդիաբար

Մեզ աշխարհում ծնած-սնած,

Մեզ աշխարհում շահած-պահած,

Մեզնից երբեք չկշտացած,

Փոշի սրբող - լվացք անող,

Անվերջ դատող - անվերջ բանող

Ա՛յս ձեռքերը,

Թող որ ճաքած ու կոշտացած,

Բայց մեզ համար մետաքսի պես

Խա՜ս ձեռքերը…

**ՄԱՅՐՍ**

Մեր հույսի դուռն է մայրս,

Մեր տան մատուռն է մայրս,

Մեր օրորոցն է մայրս,

Մեր տան ամրոցն է մայրս

Մեր հերն ու մերն է մայրս,

Մեր ճորտն ու տերն է մայրս,

Մեր տան անտունն է մայրս,

Մեր արծվաբունն է մայրս,

Մեր տան ծառան է մայրս,

Մեր տան արքան է մայրս,

Մեր տան անճարն է մայրս,

Մեր դեղ ու ճարն է մայրս,

Մեր տան աղբյուրն է մայրս,

Մեր ծարավ քույրն է մայրս,

Մեր տան անքունն է մայրս,

Մեր անուշ քունն է մայրս,

Մեր տան ճրագն է մայրս,

Մեր արեգակն է մայրս:

Մայրս, մեր հացն է մայրս,

Մեր տան աստվածն է մայրս։

**Բառագիտություն**–Թեմատիկ բառերի բացատրություն, հոմանիշներ, հականիշներ

* Տրված բառերի նշանակություններն են՝

* + Ուժը հատած – ուժասպառ, ուժը կորցրած
	+ Ծով լռությամբ – անսահման լռությամբ
	+ Շահած, պահած – այստեղ մեզ խնամած, մեր մասին հոգ տարած
	+ Նազանք – նուրբ, գեղեցիկ շարժումներ Մարել - վառել
	+ Մատուռ – աղոթավայր, փոքրիկ եկեղեցի
	+ Խաս – մետաքսանման, նուրբ
	+ Ճորտ – ուրիշի համար աշխատող անազատ մարդ
* Նշված բառերի հոմանիշներն են

* + Արդար – ազնիվ, մաքուր
	+ Պսակվել – ամուսնանալ
	+ Ճար – դեղ, հնար, միջոց, ելք, լուծում
	+ Մատուռ – փոքր եկեղեցի
	+ Առաջնեկ – անդրանիկ, առաջին երեխան
* Նշված բառերի հականիշներն են՝

* + Մարել - վառել
	+ Ճորտ - ազատ
	+ Կոշտ - փափուկ
	+ Նազանք - կոպիտ

**Ուղղագրություն – Օժանդակ բայ**

Օժանդակ բայը բային վերագրում է դեմք**,** թիվևժամանակ**:**

 Օժանդակ բայը խոնարհվում է երկու ժամանակով՝ ներկա և անցյալ, ունի բոլոր դեմքերը, եզակի և հոգնակի թիվ, դրական և ժխտական ձևեր:

Ներկա ժամանակի օժանդակ բայերը գրվում են ե-ով, բացի եզակի երրորդ դեմքից, այսպես՝ եմ***,*** ես***,*** է***,*** ենք***,*** եք***,*** են***:***

Ժխտական խոնարհման դեպքում չ մասնիկը դրվում է օժանդակ բայի վրա, որը բոլոր դեմքերում և թվերում հանդես է գալիս նույն ձևով, բացի եզակի երրորդ դեմքից, որը լինում է՝ չի***,*** այսպես՝ չեմ***,*** չես***,*** չի***,*** չենք***,*** չեք***,*** չեն***:***

Անցյալ ժամանակի օժանդակ բայերը գրվում են է-ով: Դրական խոնարհումը լինում է՝ էի***,*** էիր***,*** էր***,*** էինք***,*** էիք***,*** էին***,***ժխտական խոնարհումը՝ չէի***,*** չէիր***,*** չէր***,*** չէինք***,*** չէիք***,*** չէին***:***

Ուշադրություն

Դրական խոնարհման դեպքում օժանդակ բայը սովորաբար դրվում է դերբայից հետո:

Օրինակ՝ Ես սովորում եմ դպրոցում:

Երբեմն կարող է դրվել դերբայից առաջ:

Օրինակ՝ Ես դպրոցում եմ սովորում:

Ժխտական խոնարհման դեպքում օժանդակ բայը միշտ դրվում է դերբայից առաջ:

Օրինակ՝  չեմ գնում:

**Հարցեր և առաջադրանքներ**

* Որո՞նք են օժանդակ բայերը։
* Քանի խոնարհում ունեն։

**Մշակույթ – Հայ կինը**

Դեռ հեթանոսական ժամանակներից կինը հայերի մոտ համարվում էր ընտանիքի հիմքը: Դրա վկայությունն են մեզ հասած բանաստեղծական պատառիկները, լեգենդներն ու աղքատիկ պատմական վկայությունները:  Հայ պատմիչ Ագաթանգեղոսի վկայությամբ` նախաքրիստոնեական շրջանում հայ կնոջը վերաբերվել են որպես «մայր աղբյուր», «կենսատու», «շունչ և կյանք»: Հեթանոսական դիցարանում կարևոր դեր էին խաղում Անահիտ, Աստղիկ և Նանե աստվածները: Ընդ որում` Անահիտը գլխավոր աստվածներից մեկն էր` Արամազդի դուստրը: Առավել վաղ շրջանում Անահիտը ռազմի աստվածն էր` անուղղակի վկայելով, որ վաղ ստրկատիրական շրջանում հայ կանայք մասնակցել են ռազմական գործողություններին, գուցեև` ոչ երկրորդական դերով: Հասարակական հարաբերությունների զարգացման հետևանքով Անահիտ աստվածուհուն վերապահվում է ավելի կանացի դեր. նա դառնում է պտղաբերության, արգասավորության և ծննդաբերության աստվածը:

Քրիստոնեության մուտքից հետո կնոջ պաշտամունքն արտահայտվել է Աստվածամոր կերպարով: Շատերի կարծիքով` Աստվածամոր կերպարը հայկական իրականությունում հենց Անահիտի վերանվանված ու վերափոխված կերպարն է:

Հին դարերում ունեցել ենք կին թագավորներ՝ Էրատո, Փառանձեմ, Զապել: Հայտնի է նաև, որ հայկական արքունիքներում թագավորների կանայք նույնպես որոշակի դերակատարում են ունեցել (նրանց անվանել են Հայոց տիկին): Ժամանակակից հասկացություններով՝ հայ կանանց հասարակական ու քաղաքական դերի ակտիվացումը սկսել է 19-րդ դարում: Դրան էապես նպաստում են հայաշատ քաղաքներում օրիորդաց դպրոցների հիմնումը, ուր հայ օրիորդները կրթություն էին ստանում: Դպրոցները հիմնվում էին եկեղեցու կողմից, սակայն դրանց շրջանավարտներից շատերը հետագայում դառնում էին առաջադիմական գաղափարների տարածողներ:

Հայաստանի առաջին Հանրապետությունը (1918-1920 թ.թ.) առաջին պետություններից էր աշխարհում, որ կանանց տվել է ընտրելու և հանրային կառույցներում ընտրվելու իրավունք:

Կանանց իրավահավասարությունը շեշտելու համար ԽՍՀՄ-ում մեծ շուքով նշում էին Կանանց միջազգային օրը` մարտի 8-ը: Աշխարհի ոչ մի այլ երկրում այդ տոնն ավելի մեծ շուքով չի նշվել: 1965 թվականից մարտի 8-ը ոչ աշխատանքային օր հռչակվեց, որին հետևեցին նաև մի քանի այլ սոցիալիստական երկրներ:

**Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.**

* Ովքե՞ր են եղել հայոց կին թագուհիները։
* Ո՞ր օրն են նշում կանանց միջազգային օր։

**Ա****ռաջադրանքներ․**

* Առանձնացնելմորմասինհայգրողներիկողմիցգրվածսիրելիբանաստեղծությունը**,**
* գրելշարադրություն **«**Իմմայրը**»** վերնագրով։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* լսել և կարդալ ներկայացված նյութը և վերարտադրել սեփական խոսքերով և պատասխանել նյութին վերաբերվող հարցերին,
* բացատրել հանձնարարված բառերը,
* մասնակցել խմբային աշխատանքին: